5 בספטמבר (סרט)

5 בספטמבר (באנגלית: September 5) הוא סרט דרמה היסטורי משנת 2024, שנכתב ובוים על ידי טים פלבאום. בסרט מככבים פיטר סארסגארד, ג'ון מגארו, בן צ'פלין וליאוני בנש. העלילה עוסקת בטבח הספורטאים באולימפיאדת מינכן מנקודת מבטם של צוות ABC ספורט, שתיעד את האירועים בשידור חי.

 עלילה 
הסרט מתאר את האירועים הטרגיים שאירעו במהלך אולימפיאדת מינכן, שבה נרצחו 11 ספורטאים ישראלים על ידי ארגון הטרור "ספטמבר השחור". העלילה מתמקדת בעבודת הצוות של ABC ספורט, אשר סיקר את המשבר ותיעד את ההתרחשויות בזמן אמת.

 צוות שחקנים 
 רון ארלדג' (פיטר סארסגארד)
 ג'פרי מייסון (ג'ון מגארו) – מנהל חדר הבקרה במינכן
 מרווין באדר (בן צ'פלין) – ראש המבצע של ABC ספורט
 מריאן גבהרדט (ליאוני בנש) – מתרגמת בעלת ידע בגרמנית ובעברית
 ז'אק לסגארד (זינדין סואלם)
 גלדיס דיסט (ג'ורג'ינה ריץ')
 האנק הנסון (קורי ג'ונסון)
 קרטר ג'פרי (מרכוס רתרפורד)
 גארי סלוטר (דניאל אדאוסון)
 פיטר ג'נינגס (בנג'מין ווקר)
 דוד ברגר (רוני הרמן)

בנוסף, מופיעים ג'ים מקיי, פיטר ג'נינגס, דן שילון ונסים קיוויתי בקטעי ארכיון מתוך תוכנית Wide World of Sports.

 הפקה 
הסרט עושה שימוש נרחב בחומרי ארכיון של ABC, הכוללים את סיקורם מאולימפיאדת מינכן והמשבר במהלכה. הבמאי טים פלבאום וצוותו השקיעו חודשים במחקר מעמיק של האירועים, והפיקו שחזור מדויק של מתקני השידור בהם השתמש צוות ABC בזמן המשבר.

אולפני פרמאונט רכשו את זכויות ההפצה של הסרט.

 הפצה 
הסרט הוקרן בבכורה עולמית ב-29 באוגוסט 2024, במסגרת פסטיבל הסרטים של ונציה. בהמשך, הוקרן בבתי קולנוע בארצות הברית בהפצה מוגבלת החל מ-13 בדצמבר 2024, וצפוי להתרחב להפצה רחבה ב-17 בינואר 2025.

הסרט הוא בין הסרטים שצוינו כי הם עוסקים בישראל בצורה אוהדת ושיצאו במהלך מלחמת חרבות ברזל. הוא הוקרן בפסטיבל הקולנוע היהודי בירושלים ובפסטיבל הסרטים בחיפה.

 ביקורות 
הסרט זכה לשבחים מצד מבקרים. באתר Rotten Tomatoes זכה לדירוג של 90% מתוך 92 ביקורות, עם ציון ממוצע של 8.1/10. הביקורות ציינו לטובה את הדרך שבה הסרט מציג את המורכבויות והמאבקים האנושיים בתיעוד חדשותי של משבר עולמי. באתר Metacritic קיבל הסרט ציון של 77 מתוך 100, המבוסס על 23 ביקורות, עם ציון כולל של "ביקורות חיוביות בדרך כלל".

כמה מבקרים ראו בסרט "תעמולה ציונית" ואחרים התמקדו בכך שהוא מתעלם מההקשר הפלסטיני.

 פרסים ומועמדויות 
פרסתאריךקטגוריהעבורתוצאהמקורפרס המוזיקה במדיה של הוליווד20 בנובמבר 2024פרטיטורה מקורית - סרט עצמאילורנץ דנגלפרס איגוד מבקרי הקולנוע של לוס אנג'לס8 בדצמבר 2024העריכה הטובה ביותרהנשירג וייסבריךפרס גלובוס הזהב5 בינואר 2025סרט הדרמה הטוב ביותר"5 בספטמבר" פרס איגוד מבקרי הקולנוע האמריקאי12 בינואר 2025התסריט המקורי הטוב ביותרמוריץ בינדר, טים פלבאום ואלכס דייווידהעריכה הטובה ביותרהנשירג וייסבריךפרס אינדפנדנט ספיריט22 בפברואר 2025

ראו גם
 טבח הספורטאים באולימפיאדת מינכן
 אולימפיאדת מינכן 1972

 קישורים חיצוניים 







 הערות שוליים 

קטגוריה:סרטים אמריקאיים משנת 2024
קטגוריה:סרטי דרמה אמריקאיים
קטגוריה:סרטי דרמה גרמניים
קטגוריה:סרטי מתח אמריקאיים
קטגוריה:סרטי מתח גרמניים
קטגוריה:סרטים היסטוריים
קטגוריה:סרטים באנגלית
קטגוריה:סרטי פרמאונט
קטגוריה:ABC
קטגוריה:סרטים על טבח הספורטאים באולימפיאדת מינכן
קטגוריה:סרטי דרמה היסטורית אמריקאיים